open-index/open-wikipedia-markdown huggingface dataset:
לאסלו וילאני

**לאסלו וילאני** (במקור **פירסט** עד 1937, בהונגרית: **Fürst (Villányi) László**; בודפשט, 21 ביולי 1903 – 15 בינואר 1945) היה עורך דין יהודי-הונגרי, שופט, פרופסור באוניברסיטה, זוכה פרס באומגרטן (הפרס הספרותי שהיה בהונגריה עד 1948).

## קורות חייו
לאסלו פירסט נולד במשפחה יהודית כבנם של עורך הדין מתיאש פירסט (1867–1940) ושל יוזפה שאכטנר (1876–1950). לאחר שלמד משפטים בהונגריה, הוא המשיך לקריירה של שופט. משנת 1936 הוסמך כפרופסור (חיצוני, לא חלק מהסגל) באוניברסיטה בבודפשט (שמה היום אוניברסיטת אטווש לוראנד). הוא היה חבר בצוות של קארוי סלאדיץ' בעריכת האוסף "המשפט הפרטי ההונגרי". יחד עם סלאדיץ', פרסם אוסף קבוע של פרקטיקה משפטית פרטית הונגרית. הוא היה גם מזכיר המחלקה למשפט פרטי של לשכת עורכי הדין ההונגרית. וילאני נספה בשואה.

אשתו הייתה ארז'בט מריה שטאבל (1903–1945) איתה התחתן ב-1931 בבודפשט.

## ספריו וכתביו העיקריים
* התנהגויות סוגסטיות. פץ': אוניברסיטת טרנסדנוביה Ny. 1929.
* תביעת זכאות. בודפשט: פרנקלין, 1930.
* מבנה המשפט הפרטי. בודפשט: גריל ק' 1934.
* פרקטיקה שיפוטית הונגרית. משפט פרטי (בודפשט, 1935)
* הפסקת התחייבות והתיישנות. בודפשט: גריל, 1939.
* נושאי החובה. בודפשט: גריל, 1939.
* הַנהָלָה. בודפשט: גריל ק' 1939.
* מבנה המשפט הפרטי (בודפשט, 1941)
* ספר לימוד של משפט פרטי הונגרי (בודפשט, 1941)
* היסטוריה קצרה של המשפט הפרטי ההונגרי. בודפשט: גריל, 1941.

## פרסים והוקרה
* פרס באומגרטן, פרס של 1000 פנגו הונגרי (1932)

## לקריאה נוספת
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
* Fürst László (Villányi) életrajza. Országgyűlési Könyvtár - Magyar Jogi Portálján (קורות חיים של פירסט (וילאני) לאסלו בספריית הפרלמנט)
* Fürst László (Villányi) digitalizált művei az Országgyűlési Könyvtárban. (יצירות פירסט (וילאני) לאסלו לאחר דיגיטציה בספריית הפרלמנט)
* לקסיקון ביוגרפי הונגרי. כֶּרֶך 2. בודפשט: בית ההוצאה האקדמית, 1985.
## קישורים חיצוניים

## הערות שוליים

קטגוריה:משפטנים יהודים הונגרים
קטגוריה:שופטים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נספי השואה
קטגוריה:בודפשט: אישים
קטגוריה:יהדות בודפשט
קטגוריה:יהודים זוכי פרס באומגרטן
קטגוריה:הונגרים שנולדו ב-1903
קטגוריה:הונגרים שנפטרו ב-1945
חוסיין אחמד סלאח

**חוסיין אחמד סלאח** (בערבית: **حسين أحمد صلاح**, בתעתיק מדויק: **חסין אחמד צלאח**, בסומלית: **Xuseen Axmed Saalax**; נולד ב-31 בדצמבר 1956) הוא אתלט עבר ג'יבוטי, זוכה מדליית ארד אולימפית (סיאול 1988), פעמיים סגן אלוף עולם (רומא 1987 וטוקיו 1991) ואלוף אפריקה (קהיר 1985) בריצת מרתון, וסגן אלוף אפריקה (רבאט 1984) בריצת 10,000 מטר.

## ביוגרפיה
### 1983
באליפות העולם שנערכה בהלסינקי שבפינלנד באוגוסט השתתף בריצת מרתון, אך פרש במהלכה.

### 1984
#### סגן אלוף אפריקה
באליפות אפריקה שנערכה ברבאט שבמרוקו זכה במדליית כסף בריצת 10,000 מטר בתוצאה של 28:17.40 דקות.

באולימפיאדת לוס אנג'לס שנערכה באוגוסט סיים במקום 20 בריצת מרתון בתוצאה של 2:15:59 שעות.

### 1985
#### אלוף אפריקה
באליפות אפריקה שנערכה בקהיר שבמצרים באוגוסט זכה במדליית זהב בריצת מרתון בתוצאה של 2:23:01 שעות.

### 1987
#### סגן אלוף עולם
באליפות העולם שנערכה ברומא שבאיטליה בספטמבר זכה במדליית כסף בריצת מרתון בתוצאה של 2:12:30 שעות, אחרי דגלאס וקייהורי מקניה (2:11:48 שעות) ולפני ג'לינדו בורדין מאיטליה (2:12:40 שעות).

### 1988
#### מדליית ארד אולימפית
באולימפיאדת סיאול שנערכה באוקטובר זכה במדליית ארד בריצת מרתון בתוצאה של 2:10:59 שעות, אחרי ג'לינדו בורדין (2:10:32 שעות) ודגלאס וקייהורי (2:10:47 שעות).

### 1991
#### סגן אלוף עולם
באליפות העולם שנערכה בטוקיו שביפן בספטמבר זכה במדליית כסף בריצת מרתון בתוצאה של 2:15:26 שעות, אחרי הירומי טאניגוצ'י מיפן (2:14:57 שעות) ולפני סטיב ספנס מארצות הברית (2:15:36 שעות).

### 1992
באולימפיאדת ברצלונה שנערכה באוגוסט סיים במקום 30 בריצת מרתון בתוצאה של 2:19:04 שעות.

### 1995
באליפות העולם שנערכה בגטבורג שבשוודיה באוגוסט סיים במקום 25 בריצת מרתון בתוצאה של 2:20:50 שעות.

### 1996
באולימפיאדת אטלנטה שנערכה באוגוסט סיים במקום 42 בריצת מרתון בתוצאה של 2:20:33 שעות.

## שיאים אישיים
* ריצת 10000 מטר: 28:17.4 דקות (1984), **שיא ג'יבוטי**
* ריצת מרתון: 2:07:07 שעות (1988), **שיא ג'יבוטי**

## קישורים חיצוניים

קטגוריה:ספורטאים ג'יבוטים
קטגוריה:רצי מרתון
קטגוריה:אתלטים באולימפיאדת לוס אנג'לס (1984)
קטגוריה:אתלטים באולימפיאדת סיאול (1988)
קטגוריה:אתלטים באולימפיאדת ברצלונה (1992)
קטגוריה:אתלטים באולימפיאדת אטלנטה (1996)
קטגוריה:זוכי מדליית ארד אולימפית: אתלטיקה
וילאן (יישוב)

**וילאן** (בהונגרית: **Villány**; בגרמנית: **Willand, Wieland**) היא עיירה בהונגריה במחוז באראניה אשר בנפת שיקלוש.

## מיקום
היישוב ממוקם למרגלותיהם המזרחיים של הרי וילאן הנקראים על שמו, כעשרה קילומטרים מהגבול הדרומי של הונגריה עם קרואטיה. היא שוכנת מדרום-מערב מוהאץ' וממזרח לשיקלוש והרקאן.

### נגישות
מהחלקים הרחוקים יותר של המדינה, נתיבי הגישה החשובים ביותר הם כביש 57 בין מוהאץ' לבין פץ' והכביש המהיר M60, שאליהם ניתן להגיע על ידי יציאה ב-Versend, כביש 5701. המסלול הישן עבר ביישוב אך היום עוקף אותו. הכביש הישן ממוספר 5705 מאז.
## היסטוריה
וילאן היה מיושב כבר בתקופה הפרהיסטורית, כפי שמעידים ממצאים מתקופת הברונזה. מקורו של גידול הגפנים חוזר ככל הנראה אל הקלטים, אך בוודאות ניתן להוכיח מתקופת האימפריה הרומית. כתובת על אבן מזבח מהתקופה הרומית שנחשפה בצד גבעת Szársomlyó מתעדת כרם בגודל 50 דונם.

לאחר התיישבות המדיארים במרכז אירופה, התיישבו באזור החמולות קאן, קאלאן ובור. מאוחר יותר זו הייתה כנראה אחוזה מלכותית. לאחר פלישת המונגולים לאירופה, ההונגרים גידלו ענבים בעיקר סביב הטירות. בלה הרביעי, מלך הונגריה בשנת 1247, מזכיר את הגבול של הרשאן עם כרמים בכתב הזכויות של טירת Szársomlyó.
שמאל|ממוזער|300x300 פיקסלים| כרמים
היישוב זכה במעמד עיר בשנת 2000.

בשנת 2011, 21.2% מאוכלוסייתה הכריזו על עצמם כבעלי מוצא אתני גרמני, אך לרבים מהם יש זהות גרמנית-הונגרית כפולה, שכן יותר מ-85% מהאנשים בווילאן הכריזו על עצמם גם הונגרים.

### נקודות עניין אחרות
בשנת 2011 נמדדה כאן כמות המשקעים הגדולה ביותר שירדה ב-24 שעות. ברביעי באוגוסט ירדו 114 מ"מ של משקעים ביום אחד.

## אתרים בעלי עניין
* מוזיאון היין (במרתף טלקי לשעבר)
* מחצבת גבעת הכנסייה (שמורת טבע, שביל טבע עמוני, שם בשימוש אחר: שביל טבע פרימיטיבי)
* פסטיבל היין של וילאן
* דרך היין Siklós-Villanyi
* פארק הפסלים

## ילידי המקום
* **[[אנדור וילאני]]** (במקור **שוואבאך**, 1889 – בסביבות 1944) היה סופר, מחזאי, עיתונאי יהודי-הונגרי.

## קישורים חיצוניים
* 

* אתר האינטרנט של עיריית וילאן
* נוף פנורמי של בית העירייה
* וילאן באתר utazom.com
* מדריך מפות - וילאן
* באופניים לווילאן
* אתר Villányi Borvidék
## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סים סיטי 2000

**סים סיטי 2000** (באנגלית: **SimCity 2000**) הוא משחק מסוג סימולציה בו מנהל השחקן עיר. המשחק פותח בשיתוף פעולה בין ויל רייט ופרד האסלם מחברת Maxis. זהו המשחק השני בסדרת משחקי סים סיטי והוא נחשב לאחד ממשחקי הסימולציה המשפיעים והמצליחים ביותר בכל הזמנים. המשחק יצא במקור לשווקים בשנת 1993 למקינטוש ולMS-DOS. לאורך השנים המשחק יצא גם לפלטפורמות נוספות כולל קונסולות המשחק Sega Saturn וסופר נינטנדו בשנת 1995 והפלייסטיישן בשנת 1996.

המשחק זכה להצלחה מסחרית ומכר לאורך השנים מעל ל-4.23 מיליון עותקים - בעיקר בארצות הברית, אירופה ויפן.

## משחקיות
במשחק השחקן לוקח על עצמו את התפקיד של ראש עיר אשר אחראי לפיתוח והניהול של אזור עירוני אשר נמצא במגמת צמיחה.

למשחק תצוגה איזומטרית, שהיוו באותה העת שינוי מהותי מהמשחק המקורי בסדרה אשר בו נקודת מבט הייתה מלמעלה למטה. הדבר אפשר לשחקנים לבנות ולפתח ערים על גבי נופים מגוונים עם גבהים שונים.

השחקן שולט במשחק על הפיתוח של שכונות, אזורי מסחר ואזורים תעשייתיים, וכמו גם אחראי על בניית תשתית חיונית כמו כבישים, תחנות כוח, בתי ספר, בתי חולים ותחנות משטרה, מסילות רכבת, מרינות ושדות תעופה.

השחקנים נדרשו גם לקחת בחשבון שיקולים כספיים שונים תוך שמירה על האושר והרווחה של תושבי העיר.

## חבילות הרחבה
בשנת 1994 חברת Maxis הוציאה לשווקים חבילת הרחבה למשחק בשם "Scenarios Vol. I: Great Disasters" אשר כללה תרחישים חדשים המבוססים על מספר אסונות אפשריים. האסונות הללו בדרך כלל גרמו להרס של העיר וחייבו את השחקן לבנות את העיר מחדש. האסונות כללו בין היתר התקפה של עב"מים, תאונות גרעיניות, דליפות גדולות של כימיקלים, שיטפון גדול, סופת הוריקן גדולה, שריפות אדירות, התפרצות הר געש, רעידת אדמה, מהומות וסופת טייפון.

חבילת ההרחבה כללה גם כלי נפרד בשם "SimCity Urban Renewal Kit" אשר אפשר לשחקנים לערוך את התמונות בהן נעשה שימוש במשחק על מנת ליצור מבנים בעלי מראה שונה.

לאורך השנים הופצו גם מספר חבילות הרחבה לגרפיקת המשחק אשר החליפו חלק מהמבנים במשחק במבנים ידועים שונים כמו מגדל אייפל.

## קישורים חיצוניים

* 
* 

## הערות שוליים

קטגוריה:משחקי Windows
קטגוריה:משחקי וידאו שפותחו בארצות הברית
קטגוריה:משחקי סופר נינטנדו
קטגוריה:SimCity
קטגוריה:משחקי Sega Saturn
קטגוריה:משחקי פלייסטיישן
קטגוריה:משחקי נינטנדו 64
קטגוריה:משחקי גיים בוי אדוונס
קטגוריה:משחקי DOS
קטגוריה:משחקי בניית עיר
קטגוריה:משחקי וידאו משנת 1993
ג'ודי לוץ

**יהודית (ג'ודי) לוץ** (1936 – 16 באוגוסט 2024) הייתה עיתונאית ישראלית ששימשה ככתבת החינוך של מהדורת החדשות המרכזית "מבט" ב וניהלה את המחלקה הדוקומנטרית של הערוץ. כיהנה גם כיו"ר הוועד המנהל של ארגון זכויות האדם "יש דין". זכתה בפרס סוקולוב לעיתונות לשנת 1993.

## ביוגרפיה
ג'ודי לוץ נולדה ב-1936. באמצע שנות ה-60 הצטרפה ל ועבדה בה במשך כחמש שנים. ב-1970 הצטרפה לערוץ הראשון ושימשה בתחילה כעורכת סרטים ובמאית סרטים דוקומנטריים. היא הפיקה גם מספר תוכנית טלוויזיה בהם "דיון" עם אלי אייל, תוכנית האירוח "טנדו" שהגיש ירון לונדון ו"מפגש".

לוץ ניהלה את המחלקה הדוקומנטרית של הערוץ במשך כחמש שנים. בשנת 1977 בעקבות המהפך בבחירות לכנסת התשיעית ועליית מפלגת הליכוד, יצאה לחופשה ללא תשלום למשך שנה בשל חוסר הסכמה לשינוי מדיניות השידור עקב החלפת הוועד המנהל. במהלך החופשה ניהלה את המגמה לקולנוע בבית צבי.

היא שבה לעבוד בערוץ הראשון ונבחרה ככתבת "מבט" לענייני רווחה וחינוך. בשנת 1979 ניהלה בפועל את חטיבת התוכניות לאחר התפטרותו של מוטי קירשנבאום עקב מחסור בתקציבים. היא כיהנה בתפקיד במשך שבעה חודשים.

בשנת 1993 זכתה בפרס סוקולוב לעיתונות למפעל חיים על עבודתה בתחום התעודה הטלוויזיונית.

לוץ התנגדה ל ובמהלך עבודתה העיתונאית סיקרה את המציאות בשטחי יהודה ושומרון. בעקבות עמדות אלו, נבחרה לעמוד בראש הוועד המנהל של ארגון זכויות האדם "יש דין".

באמצע שנות ה-90 גילם הקומיקאי איתי שגב דמות פרודית של כתבת חדשות בשם "ג'ודי לוץ" שהופיעה בעונה הראשונה והשנייה של תוכנית המערכונים "הקומדי סטור" ששודרה בזכיינית טלעד בערוץ 2. הדמות נשאה את השם המלא "ג'ודי לוץ אהרונוב קרפין סממה ויצטום סוקניק", שהשתנה מפרק לפרק, והיוותה הכלאה של מספר מגישים וכתבים מאותה התקופה. לוץ לא אהבה את הדמות.

נפטרה ב-16 באוגוסט 2024 לאחר מאבק בסרטן ריאות.

## קישורים חיצוניים
*
*

## הערות שוליים

קטגוריה:הערוץ הראשון: שדרנים ומנחים
קטגוריה:אנשי טלוויזיה ישראלים
קטגוריה:הערוץ הראשון: אישים
קטגוריה:עיתונאים ישראלים
קטגוריה:זוכות פרס סוקולוב
קטגוריה:זוכי פרס סוקולוב
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2024
קטגוריה:ישראלים שנפטרו ב-2024
המכון לחקר ביצועים ומדעי הניהול

**המכון לחקר ביצועים ומדעי הניהול** (באנגלית: **INFORMS**) הוא הארגון הבינלאומי הגדול בעולם לעוסקים בתחומי חקר ביצועים (OR), מדע הניהול ואנליזה של עסקים. הוא הוקם בשנת 1995 ל-ידי מיזוג של "האגודה לחקר ביצועים של אמריקה" (ORSA) "והמכון למדעי הניהול" (TIMS). כיום עוסקים חוקרי המכון גם בתחומים כמו בינה מלאכותית ואופטימיזציה של תהליכי קבלת החלטות.

האגרגון כולל חברים מוסדיים ממחלקות חקר ביצועים בארגונים גדולים, כמו גם חברים פרטיים בתחומי חקר הביצועים ומדעי הניהול.

## פרסומים
המכון מפרסם מספר כתבי עת, וביניהם:
* INFORMS Journal on Applied Analytics 
* Management Science 
* Mathematics of Operations Research 
* Marketing Science 
* Statistical Science 

## לקריאה נוספת

* Chile wins international prize for the development of analytical tools against the pandemic
* Vishal Gupta Awarded INFORMS Wagner Prize for System to Curb COVID Spread in Greece


## קישורים חיצוניים
* 
* INFORMS Roundtable

מכון
מאוחר אולי מוקדם

**מאוחר אולי מוקדם** הוא האלבום השישי של הזמר והיוצר יהודה פוליקר שיצא לאור בשנת 1998. האלבום מורכב כולו מקטעי נעימות אינסטרומנטלים אותם הלחין פוליקר.

## רקע
באפריל 1992 נהרג בן אחיו של פוליקר, קובי, לאחר שחברה לפלוגה השליך לעברו קסדה במהלך ויכוח ביניהם. פוליקר גנז את האלבום עליו עבד והחל לעבוד במקומו על אלבום אינסטרומנטלי. האלבום "לעיניך הכחולות" יצא באפריל 1992, והיווה מעין רקוויאם לבן אחיו.
בדצמבר 1995 הוציא פוליקר את אלבומו השישי, "הילד שבך", בו חזר לעבודה משותפת עם יעקב גלעד. באותה שנה פקדה את פוליקר ומשפחתו טרגדיה נוספת - בן אחיו, קובי ('קובי הקטן'), שם קץ לחייו ארבע שנים אחרי מותו של בן דודו, קובי ('קובי הגדול') שנהרג בצבא. האלבום היה אלבום כפול, ולראשונה היה פוליקר מעורב במידה רבה בכתיבת השירים, יחד עם יעקב גלעד. האלבום "הילד שבך" זכה להצלחה גדולה, וכך גם סיבוב ההופעות שבעקבותיו, שתועד על גבי אלבום ההופעה הכפול "הופעה חיה בקיסריה".

ביוני 1998 הוציא פוליקר אלבום אינסטרומנטלי נוסף, "מאוחר אולי מוקדם", בו הלחין את כל השירים וניגן בגיטרות. הנגן היחיד הנוסף באלבום היה יועד נבו בקלידים.

נעימת הנושא מהאלבום זכתה להצלחה והושמעה בסדרת הטלוויזיה עספור.

## רשימת השירים באלבום
יהודה פוליקר הלחין את כל הנעימות באלבום.

# מאוחר אבל מוקדם
# להיות שם
# יום אחד
# בקרוב
# תגיד שלום
# האושר בדלת
# לא כאן
# בחוץ
# לא שם
# בפנים
# על קצה המיטה
# שום דבר לא שלם
# לילה טוב אהבה
# החיים כמו שהם

## קישורים חיצוניים

*האלבום "מאוחר אולי מוקדם" באתר של יהודה פוליקר
*האלבום "מאוחר אולי מוקדם" במאגר היצירות של אקו"ם
*האלבום "מאוחר אולי מוקדם" באתר סטריאו ומונו

## הערות שוליים

קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
נולדה לתהילה

**נולדה לתהילה** (באנגלית: **International Velvet**) הוא סרט קולנוע אמריקאי משנת 1978 בבימויו של בריאן פורבס , עם טייטום אוניל, נאנט ניומן  ואנתוני הופקינס בתפקידים הראשיים.

זה סרט המשך לנשיונל ולווט, התסריט נכתב על ידי בריאן פורבס בהשראת אירועים בעבר שתוארו ברומן "National Velvet" מאת אניד בגנולד  משנת 1935.

טייטום עברה אימוני רכיבה במשך מספר חודשים ומופיעה בקטעי הרכיבה ללא כפילים.

## תקציר העלילה
ולווט בראון (נאנט ניומן) גרה בבריטניה יחד עם בן זוגה ג'ון סיטון (כריסטופר פלאמר). היא הייתה נשואה ובהריון ולאחר שנפלה מסוס ואיבדה את עוברה היא התגרשה. אחיה דונלד היגר לאריזונה שם נישא ונולדה להם בת בשם שרה (טייטום אוניל). הוא ואשתו נהרגו בתאונת דרכים וולווט אימצה את שרה.

שרה היא בת 12 ומסרבת לקבל מרות, בורחת לעיתים קרובות ולא מקובלת בכיתה פרט לאלן סיטון (דניאל אבינרי) שמנסה לעזור לה. היא נוהגת לרכב על הסוס "פאי" שבעבר רכבה עליה ולווט והגיעה למקום ראשון בגרנד נשיונל ונפסלה בגלל גילה הצעיר והתחזות לגבר אך הפכה לגיבורה לאומית.

סייח נולד לפאי ושרה קוראת לו "אריזונה פאי" ולווט קונה לה את הסייח ושרה מטפחת אותו ורוכבת עליו שעות רבות. שני נערים מכיתתה רודפים אחריה בפראות ונהרגים בתאונה.

שרה רוצה להמשיך בתחרויות ולהתאמן אצל המאמן המפורסם קפטן ג'ונסון (אנתוני הופקינס). ולווט וג'ון תומכים בה כספית. היא מתקדמת וטסה לתחרות בקונטיקט שם היא מכירה את הרוכב האמריקאי סקוט סונדרס ומתפחחת אהבה. בתחרות היא מגיעה למקום שני.

כעת מתארגן ג'ונסון לתחרות רכיבה במשחקים האולימפיים בארצות הברית. שרה כבר בת 18 וג'ונסון מצרף אותה לנבחרת הבריטית כרוכבת רזרבית בשלושת ימי תחרות . לאחר ששני רוכבים בריטים פרשו מהתחרות, מצרף אותה ג'ונסון לתרות. היא עוברת עם "אריזונה פאי" את כל המכשולים אך באחרון היא נופלת ופורקת את הכתף.

לאחר טיפול קצר כולם מציעים לה לפרוש אך היא מסרבת וברכיבת המכשולים האחרונה היא מצטיינת ומביאה את הנבחרת הבריטית לזכות במדליית זהב.

שרה נשארת בארצות הברית ונישאת לסקוט. הם מגיעים לבריטניה ושרה נותנת לולווט את מדליית הזהב שלה ומציגה בפני סקוט את ולווט וג'ון בתור הוריה.

## צוות השחקנים

## קישורים חיצוניים

*קדימון לנולדה לתהילח, באתר יוטיוב
*על הפקת נולדה לתהילה, באתר יוטיוב
*על נולדה לתהילה, באתר TCM

קטגוריה:סרטי 1978
קטגוריה:סרטים אמריקאיים
קטגוריה:סרטים באנגלית
קטגוריה:סרטי המשך
קטגוריה:סרטים על האולימפיאדה
קטגוריה:סרטים על סוסים
קטגוריה:סרטי יונייטד ארטיסטס
מיקלוש ויג

**מיקלוש ויג** (במקור **פוגלהוט - Voglhut**, בהונגרית: **Víg Miklós**; בודפשט, ארז'בטווארוש, 11 ביולי 1898 – בודפשט, 19 בדצמבר 1944) היה זמר קברט וג'אז מפורסם יהודי-הונגרי, שחקן, קומיקאי, מזכיר תיאטרון.

## קורות חייו
מיקלוש פוגלהוט נולד במשפחה יהודית כבנם של הסוחר וילמוש פוגלהוט (1867–1942) ושל רוזליה שפיגל (1870–1942). על אף שלמד בבית ספר למשחק, הוא השיג הצלחה גדולה יותר כזמר קברט. הוא היה תלמידו של גזה בורוש, וכישרונו התגלה על ידי דז'ה דיארפאש (קודם גוטסמן) ואנטל ניאראי. ב-1924, כשהקריירה שלו הייתה במגמת עלייה, הוא שינה את שם משפחתו ל-Vig בגלל הצליל היהודי של שמו המקורי. הוא השיג את ההצלחה הגדולה הראשונה שלו כסולן ב-Intim Kabaré on Teréz körút. מאוחר יותר, הוא הרבה להופיע בסצנות קברט במקומות אחרים, כמו תיאטרון האופרטה של בודפשט ובאורפיאום של בודפשט. על אף שעשה הקלטות רבות, הוא זכה לפופולריות הגדולה ביותר כזמר ברדיו. במאמר שפורסם ב"חיי התיאטרון" (Színházi Élet) ב-1935, הוא מתואר כזמר של שירי רגש פופולריים. משנות ה-20 עבד גם כמזכיר תיאטרון בתיאטרון ההונגרי.

לפי מגזין המוזיקה Gramofon, מיקלוש ויג היה חבר בדור הראשון של מוזיקאים הונגרים שקולם הוקלט. הוא היה הכוכב מספר אחת במוזיקת ריקודים עבור דויטשה גרמופון.

### משפחתו
היו כמה מוזיקאים במשפחת ויג, ביניהם אחיו ג'רג' ויג, נגן סקסופון וקלרינט, ואחיינו, מוזיקאי הג'אז טומי ויג.

אחיין אחר, ד"ר ג'ון ר. ויג, שהיה נשיא IEEE ב-2009.

### מותו
לא העובדה שהוא התחתן עם אישה קתולית, קאטו סקה, ואף לא העובדה שהמיר את דתו ללותרנית (ב-1938) ושינה את שמו לא הצילו אותו מהשואה. ב-19 בדצמבר 1944, בריוני מפלגת צלב החץ ירו בו ובאחרים לתוך הדנובה.

## דיסקוגרפיה

* שירי אגון קמן:
** אגון קמן – אימרה הרמט: היי, רחוב קיקלט 3! (1929, פוקסטרוט), מיקלוש ויג, להקת המחול של אפים שכמייסטר
** Egon Kemény - Imre Harmath: I don't need love (1929, סלופוקס), Miklós Vig, להקת הריקודים של אפיים שכמייסטר
** Egon Kemény – Imre Harmath: Constantinople (1929, foxtrot), Miklós Vig, Schachmeister Efim
** Egon Kemény – Imre Harmath: זוג קטן עם עיניים שחורות (1929, בלוז), Miklós Vig, להקת המחול שכמייסטר אפים
** Egon Kemény – Imre Harmath: Little Red, Little Kissing Mouth (1929, סלופוקס), Miklós Vígh, Schachmeister Efim Dance Orchestra

## ראו גם
* דגימות קול

## לקריאה נוספת
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 0 (לקסיקון הונגרי לאמנות התיאטרון)
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך אלדאר שופפלין. בודפשט: איגוד השחקנים הלאומי ומכון הפנסיה. 1931)

## קישורים חיצוניים

## הערות שוליים

קטגוריה:זמרים יהודים הונגרים
קטגוריה:קומיקאים יהודים הונגרים
קטגוריה:שחקני תיאטרון יהודים הונגרים
קטגוריה:נספי השואה
קטגוריה:בודפשט: אישים
קטגוריה:יהדות בודפשט
קטגוריה:שחקנים שנספו בשואה
קטגוריה:הונגרים שנולדו ב-1898
קטגוריה:הונגרים שנפטרו ב-1944
אנטונוב An-196

**אנטונוב An-196** הוא כלי טיס בלתי מאויש מסוג כטב"מ תקיפה מתאבד, מתוצרת חברת אנטונוב האוקראינית. הכטב"מ משמש את הכוחות המזוינים של אוקראינה ומופעל על ידי שרות המודיעין הצבאי של אוקראינה, ה־GUR.

כלי הטיס נחשף באוקטובר 2024 בכתבה בלעדית של רשת CNN. לפי הדיווח בכתבה, הוא משמש לתקיפת מטרות עומק ברוסיה, כגון מתקנים לוגיסטיים של צבא רוסיה, במסגרת מלחמת אוקראינה–רוסיה. המטוס נושא ראש נפץ במשקל עד 226 ק"ג ויכול לטוס למרחק של עד 2,100 ק"מ.

## הערות שוליים

קטגוריה:מטוסי אנטונוב
קטגוריה:מטוסים אוקראיניים
קטגוריה:כלי טיס בלתי מאוישים
קטגוריה:חימוש משוטט
קטגוריה:הפלישה הרוסית לאוקראינה
The Garden

"**The Garden**" (מאנגלית: "**הגן**") הוא שיר של להקת הרוק הכבד האמריקאית גאנז נ' רוזס בהשתתפות זמר הגלאם רוק האמריקאי אליס קופר. שיר זה יצא לאור ב-17 בספטמבר 1991 כחלק מאלבום האולפן השלישי של הלהקה, *[[Use Your Illusion I]]*.

## רקע
"The Garden" נכתב לפני יציאתו לאור של אלבום הבכורה של הלהקה, אך זה אינו נכלל בו. זהו שיתוף הפעולה השני בין הלהקה לאליס קופר, כאשר הראשון היה גרסת כיסוי לשירו של קופר, "Under My Wheels" עבור פסקול הסרט "שקיעת תרבות המערב חלק 2: שנות המטאל".

על פי סלאש, בעת הקלטת השיר קולו של אקסל רוז נשמע דומה לסגנונו של אליס קופר. עקב הדמיון, החליטה הלהקה להזמין את קופר להצטרף להקלטת השיר.

## הפצה
השיר מעולם לא יצא לאור כסינגל או סינגל שיווקי, אך בשנת 1993 הפיצה הלהקה וידאו קליפ לשיר למטרת קידום סיבוב ההופעות השלישי של הלהקה, Use Your Illusion Tour. בקליפ נראים חברי הלהקה מטיילים במקומות שונים בניו יורק דוגמת כיכר טיימס וושינגטון סקוור פארק. מאחר שבקליפ מספר סצנות המתרחשות במועדון חשפנות, השיר לא הושמע לעיתים קרובות באפיק MTV. בנוסף, הופיע השיר בתור צד ב' לסינגל "Estranged" שיצא לאור ב-17 בינואר 1994.

## משתתפים
### גאנז נ' רוזס
* אקסל רוז – זמרה, קולות רקע
* סלאש – גיטרה מובילה, גיטרת קצב, גיטרה אקוסטית, גיטרת סלייד
* דאף מק'אגן – גיטרה בס
* מאט סורום – תופים, כלי הקשה

### משתתפים נוספים
* אליס קופר – זמרה
* שאנון הון – קולות רקע
* ווסט ארקין – גיטרה אקוסטית

## קישורים חיצוניים

## הערות שוליים

קטגוריה:שירים באנגלית
משחק המאה (אנגליה נגד הונגריה 1953)

**משחק המאה** נערך ב-25 בנובמבר 1953 באצטדיון ומבלי הישן, והפגיש בין "נבחרת הזהב" ההונגרית לבין נבחרת אנגליה. המפגש זכה לכינוי "משחק המאה" בזכות תצוגת התכלית שהפגינה נבחרת הונגריה וגודל היריבות.

## מהלך המשחק

קטגוריה:משחקי כדורגל
Plastic Love

"**Plastic Love**" (ביפנית: "**プラスティック・ラヴ**") הוא שיר סיטי פופ מאת הזמרת-יוצרת היפנית מריה טאקוצ'י מתוך אלבומה "Variety" משנת 1984. השיר נכתב על ידי טאקוצ'י ועובד על ידי בעלה טאטסורו יאמשיטה, ויצא לשווקים כסינגל ב-25 במרץ 1985.

עם הפרסום המקורי של השיר כסינגל ביפן השיר זכה להצלחה מתונה ביפן, והגיע למקום ה-86 במצעד הסינגלים של אוריקון ומכר כ-10,000 עותקים בלבד. במהלך סוף העשור השני של המאה ה-21 רמיקס בן שמונה דקות של השיר הפך לסרטון ויראלי באינטרנט בזכות אלגוריתם מערכת ההמלצה של יוטיוב. עד 2019, הסרטון זכה במעל ל-22 מיליון צפיות, ועד 2021 הוא זכה למעל ל-55 מיליון צפיות בסך הכל, לפני שהוא הוסר מיוטיוב עקב טענה בדבר הפרת זכויות יוצרים. הפופולריות של השיר תרמה רבות לעניין המחודש ברחבי העולם בקריירה מוזיקלית של טאקוצי ובז'אנר המוזיקלי היפני סיטי פופ.

הוצאה מחודשת של הסינגל המקורי של טאקוצ'י על תקליט ויניל 12 אינץ' הגיעה בשנת 2021 למקום החמישי במצעד הסינגלים של אוריקון, והוא הפך בהמשך לסינגל האנלוגי הנמכר ביותר ביפן בשנת 2022. בעקבות ההצלחה המחודשת של השיר חברת Warner Music Japan הפיקה בהמשך גם את הווידאו קליפ הראשון לשיר.

## גרסאות כיסוי
לאורך השנים בוצעו אמנים שונים ביצעו גרסאות כיסוי לשיר. המוזיקאי הטייוואני 9m88 ביצע גרסת כיסוי לשיר ב-2018. גרסת כיסוי של השיר מאת eill שימש כשיר הנושא של הסרט היפני משנת 2021 .

בשנת 2018 להקת Friday Night Plans הוציאה לשווקים גרסת כיסוי של השיר אשר כיכב במשך שלושה שבועות במצעד הסינגלים של אוריקון, והגיע בשיא למקום ה-30 במצעד, ולמקום ה-40 במצעד 100 הסינגלים הנמכרים ביותר ביפן במצעד בילבורד היפני. בדצמבר 2021 הלהקה היפנית Juice=Juice הוציאה לשווקים גרסת כיסוי לשיר אשר כיכב במשך שמונה שבועות במצעד הסינגלים של אוריקון והגיע בשיא למקום השלישי במצעד, ולמקום השמיני במצעד יפן הוט 100 של בילבורד היפני.

## מבצעים
* גיטרה חשמלית, פסנתר אקוסטי, סינתיסייזר, כלי הקשה, אמולטור, קולות רקע: טאטסורו יאמשיטה
* פסנתר חשמלי: יאסוהארו נאקנישי
* קולות רקע:מריה טאקוצ'י, טאקו אונוקי
* גיטרת בס: קוקי איטו
* תופים: ג'ון אאוימה
* חצוצרה: שין קזוהרה, היטושי יוקויאמה
* טרומבון: טדנורי קונאווה, יושיו אויקווה
* סקסופון טנור: טאקרו מוראוקה
* סקסופון בריטון: סיונזו סונהרה
* כלי מיתר: להקת ג'ו קאטו גרופ
* סקסופון טנור (סולו): ארני ווטס

## קישורים חיצוניים
* 

## הערות שוליים

קטגוריה:שירי 1984
קטגוריה:סינגלים מ-1985
קטגוריה:שירים ביפנית
קטגוריה:שירים על כאב לב
קטגוריה:סרטונים: תופעות אינטרנט
קטגוריה:סינגלים בהוצאת וורנר מיוזיק יפן
רוד טיילור

**רודני סטארט טיילור** (באנגלית: **Rodney Sturt Taylor**; 11 בינואר 1930 – 7 בינואר 2015) היה שחקן אוסטרלי ששיחק בלמעלה מ-50 סרטים עלילתיים.
## ביוגרפיה
טיילור נולד בפרוור של סידני לאב שהיה קבלן בניין ולאם שהייתה סופרת ילדים. הוא החל לקחת שיעורי אמנות בתיכון והמשיך אותם בקולג'. הוא החליט להפוך לשחקן לאחר שראה את לורנס אוליבייה משחק במחזה "ריצ'רד השלישי" באולד ויק.

את הופעת הבכורה שלו בסרט העלילתי ערך בסרט האוסטרלי של , "" (1954). עד מהרה החל לשחק בסרטי טלוויזיה, וגילם כמה דמויות שונות בסדרה "".

הוא התחיל לצבור פופולריות לאחר שכיכב ב"מכונת הזמן" (1960). מאוחר יותר הוא כיכב בסרט ההנפשה "על כלבים וגנבים" (1961). באחד מתפקידיו המפורסמים ביותר הוא גילם את מיץ' ברנר בסרט "הציפורים" (1963), בבימויו של אלפרד היצ'קוק. עד סוף שנות ה-90 החל טיילור לפרוש בהדרגה ממשחק. תפקידו הקולנועי האחרון היה בסרטו של קוונטין טרנטינו "ממזרים חסרי כבוד" (2009).

## קישורים חיצוניים

* 
* 

## הערות שוליים

קטגוריה:שחקנים אוסטרלים
קטגוריה:בוגרי אוניברסיטת ניו סאות' ויילס
קטגוריה:אוסטרלים שנולדו ב-1930
קטגוריה:אוסטרלים שנפטרו ב-2015
גאורגי אטנסוב (מלחין)

**גאורגי גאורגייב אטנסוב** (בבולגרית: **Георги Георгиев Атанасов**; 6 במאי 1882 – 17 בנובמבר 1931) היה מלחין בולגרי, אשר נמנה עם בולטי מלחיני האופרה של בולגריה המודרנית.

## קורות חייו
אטנסוב נולד בפלובדיב. הוא יצא ללימודי מוזיקה בבוקרשט, בין 1901–1903 למד הלחנה אצל פייטרו מסקאני ב"קונסרבטוריון על שם רוסיני" בפזארו , וזכה לדיפלומת מאסטרו. אטנסוב השתמש בכינוי מאסטרו כהקדמה לשמו לאורך הקריירה שלו.

לאחר תום לימודיו, שב לסופיה וניצח על מספר תזמורות ומקהלות צבאיות. בתקופת מלחמת העולם הראשונה ערך אטנסוב סדרת קונצרטים ברחבי בולגריה, אשר הכנסותיהם היו קודש לבתי חולים, בתי יתומים ולמשפחות פצועים. בקונצרטים אלו שיתף אטנסוב את מקהלת צדיקוב בניצוחו של משה צדיקוב, וחלק מהקונצרטים היו בחסות אלאונורה מרויס-קוסטריץ, מלכת בולגריה.

בין השנים 1922–1923 כיהן כמנצח הראשי של האופרה והבלט הלאומיים בסופיה. לאורך הקריירה כתב שבע אופרות.

אטנסוב סבל מסוכרת ומצבו החמיר. הוא יצא לטיפולים רפואיים באיטליה ושם הלך לעולמו. הוא נקבר באיטליה, וב-1937 הועברו עצמותיו לקבורה בבית הקברות המרכזי שבעיר. רכס אטנסוב באנטארקטיקה נקרא על שמו.

## קישורים חיצוניים

## הערות שוליים

קטגוריה:מלחינים בולגרים
קטגוריה:מלחינים מן המאה ה-20
קטגוריה:מלחיני אופרה בולגרים
קטגוריה:אישים הקבורים בבית הקברות המרכזי בסופיה
קטגוריה:בולגרים שנולדו ב-1882
קטגוריה:נפטרים ב-1931
מדליות במשחקים הפאראלימפיים פריז (2024)

[[אסף יסעור, האלוף הפאראלימפי בטאקוונדו בקטגוריית משקל עד 58 ק"ג, עונד מדליית זהב ושר את התקווה|שמאל|300px|ממוזער]] 
ב**[[המשחקים הפאראלימפיים פריז (2024)|משחקים הפאראלימפיים פריז (2024)]]** חולקו 1,707 מדליות ב-549 תחרויות ספורט ב-22 ענפי ספורט שונים.
## עיצוב המדליות
עיצוב המדליות נעשה במרכז עיצוב תכשיטים יוקרתי שומה Chaumet שבפריז. המדליות הוצגו לציבור ב-8 בפברואר 2024. במרכז החלק הקדמי של המדליה צורת משושה עשוי ברזל שנלקח מקורות של מגדל אייפל. בצד האחורי - מראהו של מגדל אייפל לצופה שעומד מתחת למגדל במרכזו, ומביט למעלה לכיוון הקומה הראשונה של המגדל. מסביב מופיעות מילים שכתובות בכתב ברייל. המדליות שוקלות 455–529 גרמים, בקוטר של 85 מילימטר, ובעובי של 9.2 מילימטר. מדליית הזהב עשויה 98.8% מהמתכת כסף, ורק 1.13% זהב. מדליית הארד עשויה מנחושת, אבץ ובדיל.

## טבלת המדליות הכללית

## טבלאות לפי ענפי ספורט
### [[מרוץ אופני כביש|אופני כביש]] [[קובץ:Cycling (road) pictogram (Paralympics).svg|40px|קישור=]]

### [[מרוץ אופני מסלול|אופני מסלול]] [[קובץ:Cycling (track) pictogram (Paralympics).svg|40px|קישור=]]

### [[אתלטיקה במשחקים הפאראלימפיים|אתלטיקה]] [[קובץ:Athletics pictogram (Paralympics).svg|40px|קישור=]]

### [[בדמינטון]] [[קובץ:Badminton pictogram (Paralympics).svg|40px|קישור=]]

### [[בוצ'ה (משחק כדור)|בוצ'ה]] [[קובץ:Boccia pictogram (Paralympics).svg|40px|קישור=]]

### [[ג'ודו]] [[קובץ:Judo pictogram (Paralympics).svg|40px|קישור=]]

### [[הרמת כוח]] [[קובץ:Powerlifting pictogram (Paralympics).svg|40px|קישור=]]

### [[חתירה (ספורט)|חתירה]] [[קובץ:Rowing pictogram (Paralympics).svg|40px|קישור=]]

### [[טאקוונדו פאראלימפי|טאקוונדו]] [[קובץ:Taekwondo pictogram.svg|40px|קישור=]]

### [[טניס נכים|טניס]] [[קובץ:Wheelchair tennis pictogram (Paralympics).svg|40px|קישור=]]

### [[טניס שולחן]] [[קובץ:Table tennis pictogram (Paralympics).svg|40px|קישור=]]

### [[טריאתלון]] [[קובץ:Triathlon pictogram (Paralympics).svg|40px|קישור=]]

### [[קליעה במשחקים האולימפיים|ירי תחרותי]] [[קובץ:Shooting pictogram.svg|40px|קישור=]]

### [[כדורגל לעיוורים]] [[קובץ:Football 5-a-side pictogram (Paralympics).svg|40px|קישור=]]

### [[כדורסל נכים|כדורסל]] [[קובץ:Wheelchair basketball pictogram (Paralympics).svg|40px|קישור=]]

### [[כדורעף במשחקים הפאראלימפיים|כדורעף]] [[קובץ:Sitting volleyball pictogram (Paralympics).svg|40px|קישור=]]

### [[כדורשער]] [[קובץ:Goalball pictogram (Paralympics).svg|40px|קישור=]]

### [[סיוף בכיסאות גלגלים|סיף]] [[קובץ:Wheelchair fencing pictogram (Paralympics).svg|40px|קישור=]]

### [[קאנו/קיאק]] [[קובץ:Paracanoe pictogram (Paralympics).svg|40px|קישור=]]

### [[קשתות]] [[קובץ:Archery pictogram (Paralympics).svg|40px|קישור=]]

### [[רוגבי נכים|רוגבי]] [[קובץ:Wheelchair rugby pictogram (Paralympics).svg|40px|קישור=]]

### [[רכיבה]] [[קובץ:Equestrian Dressage pictogram (Paralympics).svg|40px|קישור=]]

### [[שחייה במשחקים הפאראלימפיים|שחייה]] [[קובץ:Swimming pictogram (Paralympics).svg|40px|קישור=]]

## ראו גם
* מדליות באולימפיאדת פריז (2024)

## קישורים חיצוניים

## הערות שוליים


קטגוריה:המשחקים הפאראלימפיים פריז (2024)
2024
Be My Baby

"**Be My Baby**" הוא שיר של להקת הבנות האמריקאית The Ronettes אשר יצא במקור לשווקים כסינגל באוגוסט 1963. השיר הופק על ידי פיל ספקטור ונכתב על ידי ספקטור, יחד עם ג'ף בארי, ואלי גריניץ'.

השיר היה ללהיט הגדול ביותר של הלהקה, זכה להצלחה מסחרית גדולה, והגיע בשיא למקום השני במצעד במצעד האמריקני ולמקום הרביעי במצעד הבריטי.

בשנת 2006 ספריית הקונגרס כללה את ההקלטה של השיר ברישום הלאומי להקלטות.

בשנת 2004 השיר דורג במקום ה-22 ברשימת "500 השירים הגדולים בכל הזמנים" של הרולינג סטון. הוא דורג גם במקום ה-22 במהדורת 2021 של הרשימה, ושוב במהדורת 2023 של הרשימה.

לאורך השנים אמנים רבים ביצעו גרסאות כיסוי של השיר כולל ג'ון לנון, מארון 5, ויגפילד, וטראוויס.

## מיקומי שיא
### במצעדים השבועיים

### במצעדים השנתיים

## קישורים חיצוניים

## הערות שוליים

קטגוריה:סינגלים מ-1972
קטגוריה:שירי לזלי גרייס
קטגוריה:שירים באנגלית
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
טקס פרסי אופיר לשנת 2024

**טקס פרסי האקדמיה לקולנוע ה-35** להענקת פרסי אופיר מטעם האקדמיה הישראלית לקולנוע וטלוויזיה התקיים ב-16 בספטמבר 2024 באקספו תל אביב, ולווה בשידור מיוחד של "ערב טוב עם גיא פינס".

רשימת המועמדויות הוצגה ב-15 באוגוסט. במספר המועמדויות הוביל הסרט "קרוב אלי" של תום נשר, עם 12 מועמדויות.

## זוכים ומועמדים

## מועמדויות מרובות
להלן הסרטים אשר מועמדים לשני פרסים או יותר:

## זכיות מרובות
להלן הסרטים אשר זכו בשני פרסים או יותר:

## לזכרם
במהלך הטקס, על רקע השיר "שיר" בביצועו של אביתר בנאי (במקור בביצוע של אתי אנקרי), הוקרן סרטון לזכרם של אישים בולטים בתעשיית הקולנוע שהלכו לעולמם במהלך השנה החולפת:

## הערות שוליים

קטגוריה:טקסי פרס אופיר
קטגוריה:2024 בישראל
השופט דרד (סרט, 1995)

**השופט דרד** (באנגלית: **Judge Dredd**) הוא סרט פעולה-מדע בדיוני אמריקאי משנת 1995 המבוסס על קומיקס בעל אותו שם. הסרט בוים על ידי דני קאנון ומככב בו סילבסטר סטאלון בתור השופט דרד. הסרט צולם כולו באולפני שפרטון בבריטניה, והופץ על ידי Buena Vista Pictures ב-30 ביוני 1995.

## תקציר העלילה
עלילת הסרט מתרחשת במאה ה-22 בעולם דיסטופי פוסט-אפוקליפטי בו, בעקבות אסון לא מוגדר אשר הפך חלק גדול מכדור הארץ לשממה בה לא ניתן לגור. בעקבות כך האנושות עברה לגור במגה ערים ענקיות רוויות פשע. על מנת לשמור על הסדר הוקם חיל "שופטים" אשר סמכויותיו משלבות את הסמכויות המסורתיות של השוטרים, השופטים, חבר המושבעים, והתליין. העלילה מתמקדת באחד מאותם קציני אכיפת החוק הבכירים אשר מכונה השופט דרד (מגולם על ידי סילבסטר סטאלונה) אשר הופלל ברצח שלא ביצע על ידי אחיו למחצה ריקו שזומם להשתלט על העיר מגה-סיטי אחת באמצעות צבא משובטים על-אנושיים.

## צוות השחקנים
* סילבסטר סטאלון בתפקיד השופט ג'וזף דרד
* ארמנד אסנטה בתפקיד ריקו
* דיאן ליין בתפקיד השופטת הרשי
* רוב שניידר בתפקיד הרמן "פרגי" פרגוסון
* יורגן פרוכנוב בתפקיד השופט גריפין
* מקס פון סידוב בתפקיד השופט העליון פארגו
* ג'ואנה מיילס בתפקיד השופטת מקגרודר
* ג'ואן צ'ן בתפקיד ד"ר אילזה היידן
* בלת'זר גטי בתפקיד הצוער נתן אולמאייר
* איאן דורי בתפקיד גייגר
* מיטשל ראיין בתפקיד ורטיס האמונד
* בראדלי לאוול בתפקיד השופט העליון האנטר
* סקוט וילסון בתפקיד פא אנג'ל
* כריסטופר אדמסון בתפקיד Mean Machine Angel
* יואן ברמנר בתפקיד ג'וניור אנג'ל
* פיל סמטון בתפקיד לינק אנג'ל

## סרט אתחול
בשנת 2012 יצא לשווקים סרט אתחול של השופט דרד בכיכובו של קארל אורבן, אשר נחשב בעיני רבים לנאמן יותר לקומיקס.

## קישורים חיצוניים

## הערות שוליים

קטגוריה:ניו יורק בקולנוע
קטגוריה:סרטי סייברפאנק
קטגוריה:סרטי 1995
קטגוריה:סרטי פעולה אמריקאיים
קטגוריה:סרטים דיסטופיים
קטגוריה:סרטים מבוססי קומיקס
קטגוריה:סרטי מדע בדיוני מ-1995
קטגוריה:סרטים עם מוזיקה מאת אלן סילבסטרי
9 (אלבום של כרקוקלי)

***9*** הוא אלבום האולפן השני של הצמד המוזיקלי הישראלי כרקוקלי. הוא יצא לאור ב-21 בנובמבר 2019 בהוצאה עצמית תחת חברת ההפצה די-מיוזיק.

## רקע
האחיות כרקוקלי, טלי ולירון, מבצעות מוזיקת פופ נשי קליל, בדומה לצמדי אחיות קודמות בז'אנר כמו האחיות יוספי והאחיות פיק. הן התגלו לראשונה בעונה הראשונה של הריאליטי "אקס פקטור ישראל" בשנת 2013.

## הרכב
האלבום נקרא כנראה על שם השיר "תשע נשמות" שמופיע בו ועל סמך העובדה כי הוא כולל 9 רצועות. נושאי השירים באלבום עוסקים במאניה-דיפרסיה של נעורים, המתאפיינים בהתמקדות עצמית ובמאבקים פנימיים, ובנושאים שמעניינים את הקהל הצעיר, כמו אינסטגרם, סטורי ויחסים בין-אישיים. האלבום נוצר בשיתוף עם המפיק המוזיקלי סתיו בגר.

## ביקורות

בביקורת אלבום שפורסמה בגלובס על ידי תימורה לסינגר, האלבום *9* מאופיין כמוזיקה קצבית, קליטה ומרקידה אך לא פורצת את גבולות הז'אנר או פונה לקהלים מבוגרים יותר. בנוסף צוין כי קהל היעד העיקרי של האלבום מורכב מבני גילן של האחיות, והוא פחות מתאים לגילאים מבוגרים יותר. המוזיקה באלבום מוגדרת כמונוטונית עם לחנים דלים, מה שמקשה על הרחבת קהל היעד.

בביקורת אלבום שפורסמה במעריב על ידי דודי פטימר, נכתב כי בניגוד לאלבומן הראשון, "מי אם לא את", האלבום הנוכחי מתאפיין במעטפת מוזיקלית הדוקה, מורכבת ופרועה יותר, עם וייב מרענן. בנוסף נכתב כי הטקסטים נחשבים לרדודים, אך הלחנים הקליטים מעוררים סקרנות להאזנה לאלבום.

## רשימת רצועות
* כל השירים הופקו על ידי סתיו בגר.
* כל השירים נכתבו על ידי לירון כרקוקלי, סתיו בגר וטלי כרקוקלי, אלא אם צוין אחרת.

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים שהופקו על ידי סתיו בגר
קטגוריה:אלבומים בהוצאה עצמית
קטגוריה:אלבומי חברת די-מיוזיק
ידיים על הלב

"**ידיים על הלב**" הוא אלבומו החמישי של יוגב גלוסמן, והשני שלו בשפה העברית. האלבום יצא לאור ב-24 ביוני 2024 תחת הוצאת חברת התקליטים נענע דיסק.

## רקע וקידום
יוגב גלוסמן, הידוע גם בשם iogi, הוא מולטי-אינסטרומנטליסט ומפיק מוזיקלי ישראלי. הוא הוציא שלושה אלבומים באנגלית ואלבום אחד בעברית, בעוד האלבום "ידיים על הלב", הוא האלבום השני שלו בעברית. התהליך היצירתי של האלבום החל לאחר צאת האלבום הראשון בעברית, בחורף 2019. גלוסמן החל לכתוב את האלבום במהלך כמה לילות באמירים, וחלק גדול ממנו נוצר אז. העבודה על האלבום נמשכה לסירוגין בין פרויקטים אחרים, והוא הושלם באמצע 2023. לאחר פרוץ מלחמת חרבות ברזל, גלוסמן חזר להאזין לאלבום ושינה חלק מהמילים וההפקה, הרגיש שהאלבום מדבר את ההווה שלו ואת הזמנים הקשים. גלוסמן מתאר את האלבום כאלבום הכי אינטימי שלו, שמדבר על הסביבה הקרובה שלו, האהבות והפחדים שלו.

בקיץ 2024, גלוסמן יערוך סיבוב הופעות לציון צאת האלבום החדש, שבו הוא יחבר לראשונה בין יצירתו בעברית לזו שבאנגלית תחת השם iogi.

## רשימת רצועות

## קישורים חיצוניים

## הערות שוליים

קטגוריה:אלבומי יוגב גלוסמן
קטגוריה:אלבומים בעברית
קטגוריה:אלבומי חברת נענע דיסק
3 (אלבום)

"**החצר האחורית ''3**''" הוא אלבום האולפן השלישי של ההרכב הישראלי החצר האחורית. הוא יצא לאור ב-15 באוגוסט 2024 תחת הוצאת חברת התקליטים הפי"ל.

## רקע
יענקל'ה רוטבליט הוא פזמונאי ומשורר, חבר בהרכב המוזיקלי "החצר האחורית", לצד המוזיקאים תומר יוסף, איתמר ציגלר וגדי רונן.

האלבום השלישי של ההרכב יצא לאחר הפסקה של שבע שנים והשירים שלו קיבלו משמעות מחודשת בעקבות המצב הפוליטי והביטחוני בארץ, במיוחד לאחר אירועי אוקטובר 2023. חברי הלהקה תיארו איך הופעותיהם הפכו לסשנים של תרפיה עבור הקהל, שיכול היה להביע את תחושותיו בעקבות השירים.

## קידום
ב-26 באוגוסט 2020, יצא הסינגל הראשון מתוך הפרויקט, "הפסיקו את המוזיקה", שנכתב בעקבות אירועי מחאת בלפור בירושלים. השיר מתאר את האירועים שקרו בחודשים שקדמו לצאתו, עם מסרים ציניים ואירוניים, כמו "הפסיקו את המוזיקה" ו-"המלך העירום רוכב על הנגיף".

ב-3 בינואר 2021 יצא לאור הסינגל השני מתוך הפרויקט, "הצוללת התשיעית", שיר מחאה על פרשת הצוללות, אותה רוטבליט רואה כשחיתות הגדולה ביותר בתולדות מערכת הביטחון הישראלית. ב-19 באוגוסט יצא לאור הסינגל השלישי מתוך האלבום, "הכל כלול". בשיר יש התייחסות לאלימות פוליטית ולמצב חברתי קשה, עם שורות כמו "עד הרצח הפוליטי הבא" ו"הקריסה לא תהיה מפוארת, האימה הזיעה והדם".

ב-28 ביולי 2024 יצא לאור הסינגל "תולה את הנעליים" שנכתב במקור כשיר אישי על ייאוש ופרישה מכדורגל, אך בעקבות האסון במג'דל שמס, בו נרצחו 12 ילדים, השיר קיבל משמעות קולקטיבית יותר.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומי חברת הפי"ל
פטלאבור: הסרט

**פטלאבור: הסרט** (ביפנית: **機動警察パトレイバー the Movie**) הוא סרט מדע בדיוני מונפש יפני משנת 1989 בבימויו של מאמורו אישי. הסרט מבוסס על סדרת האנימה והמאנגה העתידנית "פטלאבור" . זהו הסרט הראשון בסדרת סרטי פטלאבור.

## תקציר העלילה
עלילת הסרט מתרחשת בעתיד הקרוב, בשנת 1999, בעיר טוקיו בה מבוצע פרויקט בינוי רחב היקף המכונה "פרויקט בבילון" אשר במסגרתו נבנים במפרץ טוקיו איים מלאכותיים באמצעות רובוטי ענק.

בתחילת הסרט מתרחשות מספר תקריות בהן רובוטי הענק יוצאים מכלל שליטה, ונגרם נזק נרחב. צוות יחידת משטרת מטרופלין טוקיו בראשות קפטן קייצ'י גוטו, ואשר כולל את השוטרים נואה איזומי, אסומה שינוהארה ואיסאו אוטה, מתחילים לחקור את הסיבה לתקריות אלו. הם מגלים שרובוטי הענק מחוברים כולם למערכת הפעלה חדשה בשם HOS, אשר פותחה על ידי המתכנת האניגמטי אייצ'י הובה, אשר התאבד לאחרונה לפני שהצליח לשתול בקוד של מערכת ההפעלה וירוס אשר נועד לגרום להרס רב ברחבי טוקיו.

## קישורים חיצוניים
*  (ביפנית)

## הערות שוליים

קטגוריה:סרטי 1989
קטגוריה:סרטי אנימה מ-1989
קטגוריה:סרטי אנימה
קטגוריה:סרטי מדע בדיוני מ-1989
איסט ביי ריי

**ריימונד ג'ון "[[איסט ביי]] ריי" פפרל** (באנגלית: **Raymond John "East Bay Ray" Pepperell**; נולד ב-17 בנובמבר 1958) הוא מוזיקאי אמריקאי וגיטריסט להקת הפאנק דד קנדיז. עבודת הגיטרה שלו הושפעה מג'אז ורוקבילי. לצד המילים הנבונות של ג'לו ביאפרה והסגנון הווקאלי הייחודי המבוסס על ויברטו, נגינתו של איסט ביי ריי הייתה אחד הגורמים המגדירים את המוזיקה של דד קנדיז, ובהרחבה, של "הגל השני" של הפאנק האמריקאי. הוא גם החבר היחיד שנשאר חבר קבוע בלהקה מאז הקמתה.

## ראשית חייו והשכלתו
ריימונד ג'ון פפרל נולד וגדל באזור מפרץ סן פרנסיסקו והושפע מוזיקלית משני הוריו, שארגנו פסטיבלי אמנות ומוזיקה מקומיים בשכונת הפרברים שלהם. לאביו היה אוסף של תקליטי ג'אז ובלוז משנות ה-30 וה-40, והוא היה לוקח אותו ואת אחיו להופעות של מאדי ווטרס, תזמורת קאונט בייסי ולייטנינג הופקינס. אמו הייתה מעריצה של הוויברז ופיט סיגר. הוריו, שהיו פעילים גם בתנועה לזכויות האזרח בשנות השישים, השפיעו עליו פוליטית. ריי סיים את לימודיו באוניברסיטת קליפורניה בברקלי ותכנן להיות אדריכל, אך מצא את האדריכלות מגבילה מדי מבחינה אמנותית. בשלב זה, הוא כבר החל לכתוב ולנגן מוזיקה כשהבין שהוא לא יכול לחיות בלעדיה.

## קריירה
לפני הדד קנדיז, איסט ביי ריי ניגן בגיטרה עם להקת רוקבילי/דו-וופ מאזור מפרץ סן פרנסיסקו, Cruis'n, והוציא סינגל אחד, "Vicky's Hickey", שנמכר בעיקר בהופעות שלהם.

הדד קנדיז הייתה להקת פאנק רוק (Punk rock) ייחודית. למרות שהם שמרו על המוזיקה שלהם לרוב רועשת, מהירה ואגרסיבית, הם זרקו פריחות אקלקטיות. ניסויים אלה כללו את נגינתו בגיטרה של איסט ביי ריי, שלקח השפעות כמו מוזיקה לסרטים (פסקול סרטי ריגול ומערבוני ספגטי של אניו מוריקונה), רוק גלישה אינסטרומנטלי (סגנונות הגיטרה של דיק דייל וג'ורג' טומסקו מ-The Fireballs), כמו גם המוזיקה הפסיכדלית של שנות ה-60 (במיוחד פינק פלויד המוקדמת) עם אפקטי ההד המסחריים שלו. בעזרתם של ג'לו ביאפרה וקלאוס פלוריד, איסט ביי ריי יצר סגנון וצליל גיטרה מובחנים ומניעים.

בראיונות ציין איסט ביי ריי את נגינתו של סיד בארט באלבומה הראשון של פינק פלויד, The Piper at the Gates of Dawn, כמו גם את המוזיקה של אוהיו פליירס, ואת נגינת הגיטרה של סקוטי מור, איש הצד של אלביס פרסלי (עם ההד המסחרי שלו), כהשפעות. חיבתו של איסט ביי ריי למוזיקת מערבוני ספגטי באה לידי ביטוי בסינגל 7 אינץ' שהקליט בשנת 1984 בשם "Trouble in Town"/"Poison Heart".

איסט ביי ריי היה מעורב בכל הקלטות האולפן של דד קנדיז וקיבל קרדיט על מיקס והפקת הסינגל הראשון של הלהקה, "California Über Alles"/"Man with the Dogs", האלבום הראשון של הלהקה Fresh Fruit for Rotting Vegetables עם אוליבר דיקיקו, המיני-אלבום  ו-"Holiday in Cambodia"/"Police Truck". ריי היה אחד המייסדים של אלטרנטיב טנטקלס, שהוקמה עבור הדד קנדיז ולאמנים אחרים, והיה שותף בה עד אמצע שנות ה-80. ריי הפיק שני תקליטורים של הקלטות חיות של Dead Kennedys, Mutiny on the Bay ו-Live at the Deaf Club.

## קישורים חיצוניים

## הערות שוליים

קטגוריה:דד קנדיז
קטגוריה:גיטריסטי רוק
קטגוריה:גיטריסטים אמריקאים
קטגוריה:בוגרי אוניברסיטת קליפורניה בברקלי
קטגוריה:אמריקאים שנולדו ב-1958
מימי בלקנסקה

**מימי מיכאילובה בָּלְקָנסְקָה** (בבולגרית: **Мими Михайлова Балканска**; 22 ביולי 1902 – 22 במאי 1984) הייתה פסנתרנית, שחקנית, וזמרת אופרה ואופרטה בולגרייה. במחצית הראשונה של שנות ה-30 של המאה ה-20 הייתה חברת מקהלת צדיקוב תחת משה צדיקוב.

## ביוגרפיה
בלקנסקה נולדה ברוסה. בגיל צעיר התייתמה מאביה ומשפחתה היגרה לסופיה. היא למדה נגינת פסנתר ושירת אופרה בסופיה, והמשך המשיכה את לימודיה בווינה ובברלין. בראשית שנות ה-20 של המאה ה-20 התפרנסה מנגינת פסנתר בעת הקרנת סרטים אילמים בבתי קולנוע. בהמשך, נמנתה עם סגל הזמרות של "תיאטרון האופרה החופשי של סופיה" , ומאוחר יותר נמנתה עם מייסדי "התיאטרון המוזיקלי של סופיה" ובו הייתה סולנית ראשית בשורה ארוכה של מחזות זמר ואופרטות.

מראשית שנות ה-30 של המאה ה-20 ולמשך מספר שנים, נמנתה עם סולניות מקהלת צדיקוב תחת משה צדיקוב והשתתפה עמה בשורה ארוכה של קונצרטים ברחבי בולגריה וביוגוסלביה. בעשור זה צברה מעמד של דיווה בעולם התרבות הבולגרי. בשנים 1942–1946 נמנתה עם מייסדי וניהלה את "בית האופרטה" בסופיה, בשנים 1948–1963 עבדה בתיאטרון המוזיקלי של סופיה וכן השתתפה במספר סרטי קולנוע.

הלכה לעולמה בסופיה לאחר ניתוח והיא בת 81 שנים, והובאה למנוחות בבית הקברות המרכזי בסופיה. רחוב בסופיה נושא את שמה. בית מגוריה בסופיה הוכרז אתר מורשת לאומית בולגרית, ומשמש כמוזיאון.

## לקריאה נוספת

* Елиана Митова, **[https://books.google.bg/books?id=ejaVAAAACAAJ&dq=inauthor:%22Елиана+Митова%22&hl=ru&sa=X&ved=0ahUKEwiv2ZW90-DfAhUhlIsKHXBJBiEQ6AEIKDAA Мими Балканска, царицата на оперетата] ("מימי בלקנסקה מלכת האופרטה")**, הוצאת וולקן 4, סופיה, 2002,  


## קישורים חיצוניים

* מימי בלקנסקה, באתר operastars.de 
* אוגניאן סטמבולייב, מימי בלקנסקה היא עידן בתרבות האופרטות בבולגריה, באתר duma.bg 

## הערות שוליים

קטגוריה:זמרות אופרה
קטגוריה:אישים הקבורים בבית הקברות המרכזי בסופיה
קטגוריה:חברי מקהלת צדיקוב
קטגוריה:זמרות בולגריות
קטגוריה:ילידות 1902
קטגוריה:בולגרים שנולדו ב-1902
קטגוריה:נפטרות ב-1984
קטגוריה:נפטרים ב-1984
מארק ברנאל

**מארק בֶּרְנַאל קאסאס** (בספרדית: **Marc Bernal Casas**; נולד ב-26 במאי 2007) הוא כדורגלן ספרדי המשחק בעמדת הקשר ההגנתי בברצלונה מלה ליגה.

## קריירת מועדונים
ברנאל נולד בברגה שבמחוז ברצלונה, קטלוניה, ובגיל 6 עבר מז'ימנסטיק מנרסה ללה מאסיה, אקדמיית הנוער של מועדון הכדורגל ברצלונה. ב-27 באוגוסט הוא ערך את הופעת הבכורה שלו בבוגרים עם ברצלונה אתלטיק בהפסד 0–1 ל-UD לוגרונייס במסגרת הפרימרה דיוויסיון RFEF. הוא כבש את שני השערים הראשונים שלו בקבוצה בניצחון 3–1 על ססטאו ב-22 באוקטובר 2023 והפך לכובש הצעיר ביותר בהיסטוריה של הליגה.

## קריירה מקצועית
ב-30 ביולי 2024 הוא ערך את הופעת הבכורה שלו בקבוצת הבוגרים בתיקו 2–2 עם מנצ'סטר סיטי במשחק ידידות, וב-17 באוגוסט ערך את הופעת הבכורה הרשמית שלו בלה ליגה כשפתח בהרכב במשחק הפתיחה של עונת  מול ולנסיה. ב-27 באוגוסט הוא ספג פציעה ברצועה הצולבת הקדמית בניצחון 2–1 על ראיו ואיקאנו והושבת לשנה. ב-15 בספטמבר 2025 שב לשחק בניצחון 6-0 על ולנסיה ובישל שער לרוברט לבנדובסקי.

## קריירה בנבחרת
ברנאל שיחק במדי נבחרת ספרד עד גיל 17 בגביע העולם בכדורגל עד גיל 17 2023 ובאליפות אירופה בכדורגל עד גיל 17 2024.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:ספרדים שנולדו ב-2007
המצולות

**המצולות** (באנגלית: **The Abyss**) הוא סרט מדע בדיוני אמריקאי משנת 1989 שנכתב ובוים על ידי ג'יימס קמרון. בסרט מככבים אד האריס, מרי אליזבת מסטרנטוניו ומייקל בין.

הסרט היה מועמד לארבעה פרסי אוסקר וזכה בפרס האוסקר בקטגוריה האפקטים החזותיים הטובים ביותר.

הסרט, אשר הופק בתקציב של כ-47 מיליון דולרים, גרף בסך הכל כ-90 מיליון דולרים ברחבי העולם.

## תקציר העלילה
צוות עובדים באסדת נפט, בראשותו של וירג'יל "באד" בריגמן (אד האריס), מגויסים על ידי הצי האמריקני לסייע במשימה סודית ביותר - צוללת גרעינית אמריקנית טבעה באופן מסתורי והצוות נדרש לסייע לצי האמריקני להוציא מהמים את הצוללת. הצוות כולל בין היתר את אשתו הפרודה של באד, ד"ר לינדזי בריגמן (מרי אליזבת מסטרנטוניו). בעת שהם חוקרים את ההריסות של הצוללת במעמקי האוקיינוס הצוות מגלה צורת חיים חייזרית מסתורית ואינטליגנטית. הצוות מבין בהמשך שחייזרים שוכנים במעמקי האוקיינוס ושיש לחייזרים טכנולוגיות מתקדמות בהרבה מהטכנולוגיות האנושיות.

## צוות השחקנים הראשי
* אד האריס - בתפקיד וירג'יל "באד" בריגמן
* מרי אליזבת מסטרנטוניו - בתפקיד ד"ר לינדזי בריגמן
* מייקל ביהן - בתפקיד לוטננט חירם קופי
* ליאו בורמסטר - בתפקיד קאטפיש דה פריס
* טוד גראף - בתפקיד אלן "היפי" קארנס
* קימברלי סקוט - בתפקיד ליסה סטנדינג

## קישורים חיצוניים

## הערות שוליים

קטגוריה:סרטי פוקס המאה ה-20
קטגוריה:סרטי ג'יימס קמרון
קטגוריה:סרטי 1989
קטגוריה:סרטי מדע בדיוני מ-1989
קטגוריה:סרטים שצולמו בקליפורניה
קטגוריה:סרטים עם מוזיקה מאת אלן סילבסטרי
חפרית ניו מקסיקו

**חפרית ניו מקסיקו** או **חפרית מקסיקנית** (שם מדעי: *Spea multiplicata*) היא מין של קרפדה מהמשפחה חפריתיים אמריקאים המצויה בטבע בדרום ארצות הברית ובצפון מקסיקו.

## מאפיינים
החפרית היא קרפדה עגלגלה באורך של 3.8 עד 6.4 ס"מ ובמשקל ממוצע של 48 עד 99 גרם בקירוב. צבעה ירוק-אפור ועד חום, ועל גופה כתמים שחורים וכתומים באזור הגב, כשהבטן והגחון לבנים. עיניה של החפרית גדולות, וכפות הרגליים גדולות ודומות לאתי חפירה.

החפרית מצויה בטבע באזורי מדבריות ואדמות חול בין דרום ארצות הברית לצפון מקסיקו. היא פעילת לילה, ומתחבאת מתחת לקרקע ולסלעים. אם הקרפדה נתפסת, היא יכולה לשחרר ריח חזק של בוטנים מבלוטות בעורה. 

החפרית מתרבה לרוב בקיץ לאחר ירידת גשמים הגורמת לפריחה ולגידול חרקים מואץ. החפריות מתרבות בבריכות גשם ומטילות ביצים בקצב מזורז של 48 שעות. הראשנים הבוקעים גדלים במהירות גבוהה ועוברים גלגול תוך 8 ימים בלבד מהבקיעה. אצל החפרית ישנם שני טיפוסי ראשנים: חלקם אוכלי כול הניזונים מאצות וחרקי מים, בעוד אחרים בעלי לסתות חזקות יותר, והם טורפים הניזונים לרוב מחסילונים וחרקי מים אך גם מראשנים אחרים, לרבות מאחיהם הקטנים. כאשר בריכות מדבריות נוטות להתייבש, הראשנים הטורפים יכולים לחסל את כל הראשנים אוכלי-הכול.

## קישורים חיצוניים

## הערות שוליים

קטגוריה:טקסונים שתוארו בידי אדוארד דרינקר קופ
קטגוריה:בעלי חיים שתוארו ב-1863
קטגוריה:חפריתיים אמריקאים
קטגוריה:ארצות הברית: דו-חיים
חפרית בומביפרונס

**חפרית בומביפרונס** (שם מדעי: *Spea bombifrons*) היא מין של קרפדה מהמשפחה חפריתיים אמריקאים המצויה בטבע במערב אמריקה הצפונית מאלברטה, קנדה, דרך המישורים הגדולים ומערב ארצות הברית עד לצפון מקסיקו.

## מאפיינים
החפרית היא קרפדה עגלגלה באורך של 3.8 עד 6.4 ס"מ והיא עגלגלה בעלת גוף חום ועליו כתמים חומים עד בהירים ונקודות אדמדמות מצידי הגב והראש. הראש גדול ועגלגל עם עיניים גדולות. הרגליים גדולות ובהירות בעלות קרומים דומים לאתי חפירה.

הקרפדה חיה באזורי חוליות באזורים משתנים בין לחים למדבריים, אך מצויה סביב אדמות בהם היא יכולה לחפור מחילות בקרקע. היא פעילה בלילה אז היא יוצאת לאכול. הם מצויים גם תחת סלעים ובולי עץ ובאזורים לחים גם סמוך לבריכות.

הרבייה של הקרפדה חלה בקיצים בהם הלילות חמים ביותר ולאחר ירידת גשמים. הנקבות מטילות ביצים במים והראשנים בוקעים כעבור יומיים בשני צורות: אוכלי כל או צמחוניים וטורפים בעלי לסתות חזקות שניזונים מחסילונים וחרקי מים אך גם מראשנים אחרים לרבות מאחיהם. בבריכות קטנות יחסית הראשנים הטורפים יכולים לחסל את כל הראשנים אוכלי הכל או הצמחוניים.

## קישורים חיצוניים

## הערות שוליים

קטגוריה:טקסונים שתוארו בידי אדוארד דרינקר קופ
קטגוריה:בעלי חיים שתוארו ב-1863
קטגוריה:חפריתיים אמריקאים
קטגוריה:ארצות הברית: דו-חיים
אחרון לוחמי החלל

ממוזער| המיקום בו צולם אולם משחקי הווידאו בסרט כפי שנראה בשנת 2014
**אחרון לוחמי החלל** (באנגלית: **The Last Starfighter**) הוא סרט אמריקאי משנת 1984 בבימויו של ניק קאסל, על פי תסריט מאת ג'ונתן ר. בטואל. הסרט יצא לאקרנים ב-18 ביולי 1984.

זהו אחד מסרטי הקולנוע הראשונים אשר עשו שימוש נרחב בגרפיקה ממוחשבת, במיוחד עבור קרבות החלל וספינות החלל.

הסרט, אשר הופק בתקציב של 15 מיליון דולרים, גרף כ-29 מיליון דולרים בקופות ברחבי העולם.

## תקציר העלילה
הסרט מתמקד בהרפתקאותיו של הנער אלכס רוגן (מגולם על ידי לאנס גסט) אשר נוהג לבלות את זמנו הפנוי באולם משחקי הווידאו המקומי בו הוא מקפיד לשחק במשחק ארקייד בשם "לוחם החלל". לאחר שאלכס מצליח לזכות בניקוד הגבוה ביותר במשחק, מגיע אליו חייזר בשם קנטאורי אשר מגלה לו שמשחק הארקייד היה למעשה מבחן שנועד לאתר את הטייסים המיומנים ביותר על מנת לגייסם למלחמה בין-גלקטית אמיתית. אלכס מסרב בתחילה להצעה אך משנה את דעתו בהמשך כאשר הוא מבין שהמשמעות של הניקוד הגבוה שהוא השיג במשחק היא שהוא היחיד שמסוגל להגן על הגלקסיה. בעקבות כך אלכס מגויס לליגת הכוכבים על מנת להגן על הגלקסיה.

## צוות השחקנים
* לאנס גסט - בתפקיד אלכס רוגן
* רוברט פרסטון - בתפקיד קנטאורי
* דן או'הרליהי - בתפקיד גריג
* קתרין מרי סטיוארט - בתפקיד מגי גורדון
* נורמן סנואו - בתפקיד Xur
* קיי אי קוטר - בתפקיד אנדוראן

## קישורים חיצוניים

## הערות שוליים

קטגוריה:סרטי אולפני יוניברסל
קטגוריה:סרטי מדע בדיוני אמריקאיים
קטגוריה:סרטי 1984
קטגוריה:סרטי מדע בדיוני מ-1984